Etter andre verdenskrig ble Spinelli europapolitisk rådgiver for den italienske statsminister Alcide De Gasperi, og støttet ham i de første skritt i retning av et forent Europa. Det viktigste resultat av hans arbeid var teksten til en europeisk grunnlov («Spinelli-utkastet»), som ble godtatt av Europaparlamentet 14. februar 1984. Utkastet innebar en radikal omorganisering av EU i retning av en føderal union. Et eksempel på dette er det såkalte unionsborgerskapet.